La Universitat de València convoca la XXVIII Mostra art públic / universitat pública dirigida a artistes visuals

## La Universitat de València convoca la XXVIII Mostra art públic / universitat pública dirigida a artistes visuals

Aquest certamen selecciona dotze intervencions artístiques efímeres i ‘site specific’ que reflexionen sobre els vincles entre l’art contemporani i la ciència i les ciències socials humanes. Un jurat professional escollirà els projectes que formaran part de la XXVIII Mostra, que rebran una dotació de 2.000 € cadascun per a la seua execució.

Fins al 23 d’abril està oberta la convocatòria de la Mostra art públic / universitat pública, una iniciativa de la Universitat de València dirigida a artistes visuals que, individualment o en equip, i sense límit d’edat, estiguen interessats a realitzar una intervenció de caràcter efímer i *site specific* per als campus de Burjassot o de Blasco Ibáñez.

Les propostes artístiques que es presenten a aquesta convocatòria pública han de reflectir les possibilitats de l’art actual per abordar continguts interdisciplinaris i generar sinergies amb les àrees d’estudi de la Universitat. En la valoració dels projectes es tindrà en compte la qualitat artística, l’adaptació als espais arquitectònics universitaris, la vinculació a línies d’investigació en qualsevol estructura de recerca de la Universitat i la  incorporació dels valors de la Universitat de València: el compromís identitari, l’excel·lència, la innovació, el progrés social i econòmic, la transparència, la justícia, la igualtat, la solidaritat i la cooperació, i la sostenibilitat.

El jurat, que seleccionarà fins a dotze projectes, estarà format per dos professionals del camp de les arts visuals aliens a la Universitat de València; Ester Alba, vicerectora de Cultura i Societat de la UV; Marcos Durà, delegat de la rectora per a l’Estudiantat de la UV; i personal tècnic del Servei d’Informació i Dinamització d’Estudiants (Sedi) i del Vicerectorat de Cultura i Societat.

Cada projecte seleccionat rebrà una dotació de 2.000 € per a la seua execució i serà exposat a la XXVIII Mostra art públic / universitat pública, que tindrà lloc als campus de Burjassot i de Blasco Ibáñez en els mesos d’octubre i novembre de 2025. Com en les darreres edicions, la Universitat de València també editarà un catàleg.

### **Sessió informativa en línia**

Per aclarir els possibles dubtes, el dimecres **2 abril de 2025, a les 17:00**, tindrà lloc una sessió informativa en línia amb personal tècnic de la Mostra art públic. A més, es poden plantejar consultes, durant tot el termini de presentació de projectes, al correu electrònic artpublic@uv.es.

La Mostra art públic / universitat pública és una iniciativa de la Delegació d’Estudiants de la Universitat de València, organitzada pel Servei d’Informació i Dinamització d’Estudiants (Sedi) amb la col·laboració del Vicerectorat de Cultura i Societat.

### - Més informació sobre la XXVIII convocatòria de la Mostra art públic / universitat pública

Arxivat en:
Art Públic

## Notícies Relacionades

La salut mental, la violència arquitectònica, la memòria històrica i la resistència palestina protagonitzen la Mostra art públic / universitat pública

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar